b'\n_START_ARTICLE_\n16. velja\xc4\x8de u Domovinskom ratu\n_START_PARAGRAPH_\nDomovinski rat po nadnevcima: 16. velja\xc4\x8de u Domovinskom ratu._NEWLINE_1992._NEWLINE__NEWLINE_- Izvr\xc5\xa1ni direktor organizacije za za\xc5\xa1titu ljudskih prava Helsinki Watch Jeri Laber uputio iz New Yorka pismo predsjedniku Srbije Slobodanu Milo\xc5\xa1evi\xc4\x87u i v.d. saveznog ministra obrane i na\xc4\x8delniku general\xc5\xa1taba generalu Blagoju Ad\xc5\xbei\xc4\x87u pismo u kojem tra\xc5\xbei da se objasne pogubljenja zarobljenih Hrvata u Ba\xc4\x8du (Vojvodina) i tra\xc5\xbei da se odmah prekinu pogubljenja zatvorenika a ubojice kazne._NEWLINE__NEWLINE_- Vi\xc5\xa1e od dvije tre\xc4\x87ine prognanika i izbjeglica (68,7 posto) iz okupiranih podru\xc4\x8dja Hrvatske, prema anketi Instituta za primijenjena dru\xc5\xa1tvena istra\xc5\xbeivanja u Zagreb, dr\xc5\xbei da \xc4\x87e im uskoro biti omogu\xc4\x87en povratak ku\xc4\x87ama._NEWLINE__NEWLINE_- Hrvatski obavje\xc5\xa1tajni izvori govore o novoj teroristi\xc4\x8dkoj taktici kojom Srbija nastavlja rat protiv Hrvatske ubacivanjem vojnih diverzanata s la\xc5\xbenim dokumentima i hrvatskim odorama, a veza su im "lojalni Srbi" koji im pripremaju podatke za akcije._NEWLINE__NEWLINE_- Hrvatska \xc5\xbeeli mirnim putem ostvariti suverenitet na \xc4\x8ditavom svom teritoriju. To ne zna\xc4\x8di da u ratu ne mo\xc5\xbeemo pobijediti, ali nismo spremni izgubiti tisu\xc4\x87e ljudi i uni\xc5\xa1titi zemlju, izjavio za New York Times ministar vanjskih poslova Hrvatske dr. Zvonimir \xc5\xa0eparovi\xc4\x87._NEWLINE_1993._NEWLINE__NEWLINE_- Iz dijelova BiH koji su pod srpskom okupacijom sti\xc5\xbeu srpski "dobrovoljci" u Knin, rekli novinarima u Zagrebu europski promatra\xc4\x8di._NEWLINE__NEWLINE_- Ako \xc4\x87e se Vanceov plan doista provoditi i ako iza njega budu me\xc4\x91unarodna jamstva, Hrvatska je spremna i\xc4\x87i na produljenje mandata na \xc5\xa1est mjeseci, rekao u intervjuu BBC-u hrvatski veleposlanik u UN Mario Nobilo._NEWLINE__NEWLINE_- Nov na\xc4\x8din velikosrpskog terora u BiH, nakon etni\xc4\x8dkog \xc4\x8di\xc5\xa1\xc4\x87enja Srbi primjenjuju novo borbeno sredstvo - glad, tvrdi u izvje\xc5\xa1\xc4\x87u Lije\xc4\x8dni\xc4\x8dke komisije UN objavljenom u Be\xc4\x8du._NEWLINE_1994._NEWLINE__NEWLINE_- Za \'Ultimatum zra\xc4\x8dnim udarima\' na Srbe oko Sarajeva, UNPROFOR smatra da je dovoljno nadzirati topni\xc5\xa1tvo, dok NATO insistira da se sve te\xc5\xa1ko naoru\xc5\xbeanje odmakne od Sarajeva 20 kilometara._NEWLINE__NEWLINE_- Predsjednik Tu\xc4\x91man uputio pismo Kentu Sehineru, predsjedniku najve\xc4\x87e \xc5\xbeidovske organizacije na svijetu Bnai Brithu, u kojem poru\xc4\x8duje da je odlu\xc4\x8dio izostaviti sporne dijelove iz svoje knjige "Bespu\xc4\x87a povijesne zbiljnosti" koji su izazvali negativne reakcije nekih \xc4\x8dlanova Me\xc4\x91unarodne \xc5\xbeidovske zajednice, a koja bi uskoro trebala izi\xc4\x87i na engleskom jeziku._NEWLINE__NEWLINE_- Na Novigrad palo nekoliko granata sa srpskih polo\xc5\xbeaja u zadarskom zale\xc4\x91u._NEWLINE__NEWLINE_- Po\xc4\x8dinitelj masakra na sarajevskoj tr\xc5\xbenici Markale nepoznat, jer, po rije\xc4\x8dima predstavnika UNPROFOR-a pukovnika Michaela Gautiera na konferenciji za novinare u Zagrebu, "nemogu\xc4\x87e je utvrditi s koje je strane mina ispaljena"._NEWLINE_1995._NEWLINE__NEWLINE_- Predsjednik Tu\xc4\x91man primio u Predsjedni\xc4\x8dkim dvorima prognanicu iz Vukovara Katu \xc5\xa0olji\xc4\x87, majku \xc4\x8detvorice poginulih hrvatskih branitelja, izraziv\xc5\xa1i nadu kako \xc4\x87e se prognanici mirnim putom vratiti u svoje domove, a Vukovar i cijela Hrvatska bit \xc4\x87e oslobo\xc4\x91eni._NEWLINE__NEWLINE_- Saborski Odbor za unutarnju politiku i nacionalnu sigurnost ocijenio da je plan Z-4 udar na suverenitet Hrvatske._NEWLINE__NEWLINE_- Pobunjeni oku\xc4\x8danski Srbi najavili da \xc4\x87e napla\xc4\x87ivati cestarinu na autocesti od Novske do Dragali\xc4\x87a._NEWLINE__NEWLINE_- Prestajanjem postojanja Republike BiH prestat \xc4\x87e postojati i Hrvatska Republika Herceg-Bosna, ali ostat \xc4\x87e Bosna i Hercegovina kao federacija i u njoj Herceg-Bosna kao institucija hrvatskog naroda u BiH, izjavio u intervjuu za "Ve\xc4\x8dernji list" Mile Akmad\xc5\xbei\xc4\x87, dopredsjednik Vlade HR Herceg-Bosne i predsjednik hrvatske komisije za pregovore s bo\xc5\xa1nja\xc4\x8dkom i srpskom stranom u BiH._NEWLINE__NEWLINE_- Alija Izetbegovi\xc4\x87 istaknuo u sarajevskom "Oslobodenju" da bo\xc5\xa1nja\xc4\x8dka strana gleda na Federaciju BiH kao na jednu etapu na putu reintegracije BiH u me\xc4\x91unarodno priznatim granicama._NEWLINE__NEWLINE_- Washington formulirao dva dodatna uvjeta Milo\xc5\xa1evi\xc4\x87u: uz diplomatsko priznanje biv\xc5\xa1ih jugoslavenskih republika, mora dopustiti i radarsku kontrolu granice na Drini i ne smije se umije\xc5\xa1ati u rat u Hrvatskoj, ako bi do njega do\xc5\xa1lo._NEWLINE__NEWLINE_- Hrvatsko stajali\xc5\xa1te o Prevlaci je jasno: Prevlaka i rt O\xc5\xa1tro dio su nedjeljivog hrvatskog teritorija, ono \xc5\xa1to treba raspraviti je grani\xc4\x8dna crta na moru, izjavio za "Vjesnik" prof. dr. Hrvoje Ka\xc4\x8di\xc4\x87, predsjednik dr\xc5\xbeavne Komisije za granice._NEWLINE_1996._NEWLINE__NEWLINE_- Glavni tajnik UN-a Boutros Ghali ocijenio da se stanje ljudskih prava na lani oslobo\xc4\x91enim hrvatskim podru\xc4\x8djima pobolj\xc5\xa1alo, te da je povreda ljudskih prava manje.'